個舞蹈員通常先以右髀以向前 tendu 嘅方式向前伸，企好，跟住佢全身要旋轉，右髀以 rond de jambe 嘅型式去到身體側邊嘅位置，然後身體一嘢彈起，重心移去右髀嗰度，變成用右髀做支撐，而本嚟做支撐嘅左髀要抬起，雙髀喺一剎那間成 retiré 狀態，然後左髀落地，再喺雙腳半腳尖企掂地嘅情況下旋轉，轉到咁上下，右髀以 retiré 型式抬起再落地，重複由「雙腳半腳企之下旋轉，再其中一條髀以 retiré 抬起」嘅步驟若干次（通常係兩髀交替抬起）令個舞蹈員喺舞臺上優雅噉移動若干距離。